**Beszámoló a KÉPEZŐ művészeti közösségi tér**

**2021. évben megvalósult kulturális tevékenységéről**

**Előzmények:**

A KÉPEZŐ Művészeti Kft. 2020. november 30-án nyújtotta be pályázatát a Budapest Főváros II. Kerületi Önkormányzat tulajdonában álló, nem lakás céljára szolgáló, az Önkormányzat hivatalos honlapján bérbeadás útján történő hasznosításra nyilvánosan meghirdetett kiírására.

* Megpályázott ingatlan címe: **1024 Budapest, Keleti Károly u. 13/a**
* A pályázat 2021. februárban került elbírálásra. A pályázatott ingatlan bérleti lehetőségét elnyertük.
* **2021. február 26-án feladat-ellátási szerződést kötöttünk** a Budapest Főváros II. Kerületi Önkormányzattal.
* **2021. március 11-én aláírtuk a bérleti szerződést**.
* **2021. március 12-én birtokba vettük a helyiséget** és elkezdtük a felújítási munkálatokat.
* **2021. augusztus 09-én a felújítási munkálatokat befejeztük**.
* 2021. augusztus és szeptember hónapban a belső terek kialakításán és berendezésén dolgoztunk.
* **2021. szeptember 28-án a KÉPEZŐ művészeti közösségi tér megnyitotta kapuit** a közönség előtt.

**Koncepció:**

Pályázatunk célja egy művészeti közösségi tér létrehozása volt, mely mind koncepciójában, mind magas színvonalú szolgáltatásában illeszkedik a kerület „Margit-negyed kulturális és közösségi városrész” létrehozására irányuló terveihez.

A KÉPEZŐ célja, hogy **a kerület minden művészetet kedvelő lakosa megtalálja a korosztályának megfelelő képzőművészet-alapú programokat, foglalkozásokat, akár egyénileg, akár kis- és nagycsoportos foglalkozások keretein belül**.

A KÉPEZŐ Művészeti Kft. és az Önkormányzat együttműködésének célja, hogy eszközeikhez és lehetőségeikhez mérten támogatják a helyi közművelődési tevékenységet és a KÉPEZŐ Kft. a közösségi tevékenysége során népszerűsíti és közelebb viszi a lakossághoz a képzőművészetet.

A benyújtott pályázatunk, illetve a II. kerületi Önkormányzattal kötött feladatellátási megállapodás szerint a KÉPEZŐ vállalja a **kerületi gyermekek, iskolák részére képzőművészeti alapú ismeretterjesztő foglalkozások, tanfolyamok, rendezvények és kiállítások szervezését és lebonyolítását**.

Ezek a tevékenységek a következők :

* Az általa kidolgozott tematikába foglaltak szerint képzőművészet-alapú ismeretterjesztő foglalkozásokat tart kis létszámban a kerületi iskolákkal együttműködve, tehetséggondozással egybekötve.
* Képzőművészeti és kulturális oktatási igények szerint önálló alkotó- és műhelyfoglalkozásokat tart.
* Képzőművészet-alapú előadásokat, szalonesteket tart.
* Képzőművészeti kiállításokat rendez.

A fenti feladatok és tevékenységek közül az alábbi programok valósultak meg 2021. szeptember 28-december 31-i időszak alatt :

**Kiállítások:**

**Felfedezők 4.0**

Időszak: 2021. szeptember 29-től november 27-ig

Kiállító művészek: a Budapest Art Mentor program évvégi összefoglaló kiállításaként, ahol a 14 fiatal képzőművész mutatkozott be, legfrissebb munkáikkal.

Becskei Andor, Czinder Fanni, Cseh Lili, Farkas-Pap Éva, Juhász Kinga,
Kusovszky Bea, Metzing Eszter, Murányi Marcell, Palman Zsuzsi,
Sárréti Gergely, Tóth Annamária Rita, Tóth Anna Eszter, Tóth Lea, Wirth Abigail

Kurátorok: Czinder Fanni, Kusovkszy Bea, Tóth Lea

Kiállításhoz kapcsolódó program:

Megnyitó: 2021. szeptember 29.

Tárlatvezetések: folyamatosan minden 2. pénteken este

**Monoszlóról hazafelé**

Időszak: 2021. december 2-től 2022. március 11-ig

Kiállító művész: Bodolóczki Linda

Kurátor: Schneller János

Kiállításhoz kapcsolódó program:

Megnyitó: 2021. december 02.

Karácsonyi alkotói workshop Bodolóczki Lindával: 2021. december 11.

Irodalmi est: 2021. december 14.

**Budapesti Őszi Fesztivál**

Időszak: 2021. október 01 - október 10.

Programokon való részvétel ingyenes volt.

Alábbi programok valósultak meg:

Bábelőadás: 2021. október 2-án és 9-én délelőtt

Művészetterápia: 2021. október 2-án délután

Alkotó work shop: 2021. október 9-én délután

Meseterápia: 2021. október 10-én délután

Tárlatvezetés az aktuális kiállításban: 2021. október 1-jén, október 8-án este

**Rendszeres foglalkozásaink:**

**Lehet Concept – kreativitást fejlesztő szakkör felnőtteknek**

Időszak: október, november, december hónapokban szerdánként este

**Művészetterápia - felnőtteknek**

Időszak: október, november, december hónapokban hétfőnként este

**MA-KI fest? - Bábelőadás gyerekeknek**

Időszak: október és november hónapokban szombatonként délelőtt (decemberben a járványhelyzet miatt már elmaradtak az előadások)

**KÉP-SZÍN-JÁTÉK - Drámajáték festményekkel gyerekeknek**

Időszak: havi egyszer szombatonként délelőtt (decemberben a járványhelyzet miatt már elmaradt a foglalkozás)

**Művészettörténeti előadás felnőtteknek**

Dátum: 2022. november 25.

(járványhelyzet miatt a decemberi előadás elmaradt)

**Szalonest – összművészeti előadás felnőtteknek**

Dátum: 2022. november 26.

(járványhelyzet miatt a decemberi előadás elmaradt)

**Innovatív szalon** – innovatív iskolák igazgatóinak és az oktatás megreformálása iránt elhivatott előadók részvételével

Dátum: 2022. október 08.

**Óvódás és iskolás csoportos foglalkozások** októbertől decemberig nem valósulhattak meg a járványhelyzet miatt.

**KÉPEZŐ művészeti közösségi tér**

**2022. évben tervezett kulturális tevékenységéről**

* Képzőművészeti alapú ismeretterjesztő és alkotó foglalkozások gyerekeknek (kedd délutánonként)
* Képzőművészeti alapú ismeretterjesztő és alkotó foglalkozások gyerekeknek angol nyelven (péntek délutánonként)
* Képzőművészeti alapú, komplex tehetséggondozó foglalkozások kerületi általános iskolás gyerekeknek (hétfő és szerda délutánonként)
* Képzőművészet alapú előadások felnőtteknek (minden hónap utolsó csütörtökjén)
* Képzőművészeti alapú ismeretterjesztő foglalkozások iskolai osztályok részére (ArtKoffer és Képező Koffer foglalkozások), és óvodások részére („Képező ovi”)
* MA-KI fest? - bábelőadások (havonta kétszer szombat délelőttönként)
* KÉP-SZÍN-JÁTÉK - drámajáték festményekkel gyerekeknek
* kis létszámú meghívottak részére képzőművészeti témájú „szalonestek” megrendezése (havonta egyszer csütörtökön),
* Képzőművészeti kiállítások szervezése, és az ehhez kapcsolódó események (előadások, kézműves foglalkozások, kerekasztalbeszélgetések, tárlatvezetések, irodalmi és más összművészeti programok – 6 kiállítást tervezünk 2022. évre 6-8 hetes váltásban),
* Képzőművészet-alapú (elméleti és gyakorlati) tanfolyamok (művészetterápia és kreativitást fejlesztő kurzusok felnőtteknek és kismamáknak)
* Budapesti Tavaszi és Őszi fesztivál
* Nyári táborok gyerekeknek